ຜົນງານການຄົ້ນຄວ້າວິໄຈ
ຈະບໍລິຫານການນຳໃຊ້ນໍ້າເຊືອດແນວໃດເພື່ອຫຼີກລ້ຽງພາວະຂາດແຄນນໍ້າ ໃນອະນາຄົດຢູ່ໝູ່ບ້ານຮອງຮັບ ແລະ ໝູ່ບ້ານຍົກຍ້າຍຈັດສັນ
ການເພີ່ມຂຶ້ນຂອງປະຊາກອນເປັນປັດໄຈສຳຄັນ ທີ່ອາດຈະກໍ່ໃຫ້ເກີດບັນຫາຕ່າງໆ ກ່ຽວກັບການນຳໃຊ້ນ້ຳລະຫວ່າງຜູ້ນຳໃຊ້ນ້ຳຈາກແຫຼ່ງນ້ຳດຽວກັນ ແລະບັນຫາການຂາດແຄນນ້ຳ ຍິ່ງຈະເພີ່ມຄວາມຮຸນແຮງຂຶ້ນ ຖ້າຫາກບໍ່ມີວິທີການຄຸ້ມຄອງ ແລະການແບ່ງປັນນ້ຳຢ່າງເໝາະສົມ. ພື້ນທີ່ການຄົ້ນຄວ້ານີ້ ແມ່ນ 5 ບ້ານ ທີ່ນໍາໃຊ້ນໍ້າເຊືອດ ໃນເຂດເມືອງເຟືອງ ແຂວງວຽງຈັນ ຄື: ບ້ານຮັບຮອງ 4 ບ້ານ (ບ້ານ ນາຫວ້ານ, ບ້ານ ນໍ້າເຊືອດ (ໂພສີ), ບ້ານ ນາທົ່ວ, ບ້ານ ເມືອງເຟືອງ) ແລະບ້ານ ໃຫຍ່ໂພນສະຫວາດ (ບ້ານຈັດສັນ). ນໍ້າເຊືອດ ເປັນແຫຼ່ງນໍ້າທີ່ສຳຄັນໃນການທຳມາຫາກິນຂອງຊາວບ້ານຮັບຮອງ (ໝູ່ບ້ານທີ່ຢູ່ດ້ານລຸ່ມຂອງ ຝາຍເບຕົງ ແລະດຳລົງຊີວິດຕິດພັນກັບການນໍາໃຊ້ນໍ້າເຊືອດກ່ອນມີບ້ານຈັດສັນ) ທີ່ມີປະຊາກອນທັງໝົດປະມານ 2300 ຄົນ. ເມື່ອມີການກໍ່ສ້າງຝາຍເບຕົງຕັນນໍ້າເຊືອດໃນປີ 2008 ເພື່ອສະໜອງນໍ້າໃຫ້ແກ່ການດໍາລົງຊີວິດ ຂອງປະຊາຊົນ ບ້ານຈັດສັນທັງໝົດຫຼາຍກວ່າ 6000 ຄົນ, ຊຶ່ງເຮັດໃຫ້ຈຳນວນຂອງຜູ້ນຳໃຊ້ນໍ້າເຊືອດ ເພີ່ມຈາກເດີມຫຼາຍເທົ່າຕົວ. ການຄົ້ນຄວ້ານີີ້ ໄດ້ເລັ່ງໃສ່: (1) ວິເຄາະສະພາບການນໍາໃຊ້ນໍ້າເຊືອດຂອງຊາວບ້ານຈັດສັນ; (2) ວິເຄາະການ ປ່ຽນແປງທາງດ້ານການນໍາໃຊ້ນໍ້າເຊືອດ ແລະການທໍາມາຫາກິນຂອງຊາວບ້ານຮັບຮອງຫຼັງຈາກມີຝາຍເບຕົງ ແລະ (3) ກຳນົດບັນຫາທີ່ອາດຈະເກີດຂຶ້ນ ຈາກການນໍາໃຊ້ນໍ້າເຊືອດໃນສະພາບປັດຈຸບັນ. ການຄົ້ນຄວ້ານີ້ ແມ່ນການ ຄົ້ນຄວ້າແບບສໍາຫຼວດ, ຊຶ່ງຂໍ້ມູນທີ່ໃຊ້ໃນການຄົ້ນຄວ້າ ເປັນຂໍ້ມູນປະຖົມພູມ ທີ່ໄດ້ຈາກ ການຕອບແບບສອບຖາມ ຂອງຕົວຢ່າງ ຊຶ່ງເປັນຜູ້ຕາງໜ້າຄອບຄົວບ້ານຮັບຮອງ 4 ບ້ານ 130 ທ່ານ, ບ້ານຈັດສັນ 111 ທ່ານ. ປະຊາ ກອນສໍາລັບການຄົ້ນຄວ້າ ແມ່ນຕາງໜ້າຄອບຄົວບ້ານຮັບຮອງ 4 ບ້ານ ຈຳນວນ 410 ຄົນ ແລະ ຕາງໜ້າ ຄອບຄົວບ້ານຈັດສັນ ຈຳນວນ 1131 ຄົນ.
ບົດວິໄຈ ສະບັບນີ້ໄດ້ວິເຄາະທິດທາງການໄຫຼຂອງນໍ້າໃຕ້ດິນ, ກວດສອບດິນທໍລະນີຊັ້ນເທິງ ເພື່ອຊອກຫາແຫຼ່ງທີ່ມາຂອງນໍ້າສີແດງ (ນໍ້າຂີ້ເຫຼັກ) ໃນເຂດສຶກສາ ບ້ານ ໂນນແກ້ວ, ບ້ານໂນນຂີ້ເຫຼັກ ເມືອງສີໂຄດຕະບອງ ນະຄອນຫຼວງວຽງຈັນ. ສ່ວນການວິເຄາະທິດທາງການໄຫຼຂອງນໍ້າໃຕ້ດິນ, ກວດສອບດິນ ທໍລະນີຊັ້ນເທິງ ຜູ້ຂຽນໄດ້ນໍາປຶ້ມຕໍາລາຫຼາຍຫົວ ຈາກປະເທດລາວ, ຕ່າງປະເທດ (ໄທ) ແລະໂປຼແກຼມ Arc GIS 9.3, ໂປຼແກຼມ Surfer 8, Microsoft Excel, ແຜນທີຈາກກົມແຜນທີນະຄອນຫຼວງວຽງຈັນ, ຂໍ້ມູນສະພາບແວດລ້ອມ ຈາກກົມອຸຕຸນິຍົມ ແລະອຸທົກກະສາດ ນະຄອນຫຼວງວຽງຈັນ ເຂົ້າໃນການປະກອບບົດໂຄງການ ແລະການວິເຄາະທິດທາງ ການໄຫຼຂອງນໍ້າໃຕ້ດິນ, ກວດສອບດິນທໍລະນີຊັ້ນເທິງ.
ວິທີການດໍາເນີນງານ ແລະລັກສະນະການເກັບຂໍ້ມູນ ແມ່ນຂ້າພະເຈົ້າໄດ້ເກັບຂໍ້ມູນຈໍາເປັນສໍາລັບການ ວິເຄາະທິດທາງການໄຫຼຂອງນໍ້າໃຕ້ດິນ, ການກວດສອບດິນທໍລະນີຊັ້ນເທິງ ເພື່ອຊອກຫາແຫຼ່ງທີ່ມາຂອງນໍ້າສີ ແດງ (ນໍ້າຂີ້ເຫຼັກ) ຂໍ້ມູນທີ່ເກັບຄື: ຂໍ້ມູນສອບຖາມຈາກປະຊາຊົນ, ວັດແທກຄ່າລະດັບນໍ້າໃຕ້ດິນ, ເກັບຕົວຢ່າງ ດິນຊັ້ນເທິງ, ຫຼັງຈາກນັ້ນ ຂ້າພະເຈົ້າຈະນໍາເອົາຂໍ້ທີ່ເກັບໃນສະໜາມມາວິເຄາະເຊັ່ນ: ບັນຫາການໃຊ້ນໍ້າສ້າງ, ທິດທາງການໄຫຼຂອງນໍ້າໃຕ້ດິນ ແລະດິນທໍລະນິຊັ້ນເທິງ ແລ້ວສະຫຼຸບແຫຼ່ງທີ່ມາຂອງນໍ້າສີແດງ (ນໍ້າຂີ້ເຫຼັກ).
ຜ່ານການສຶກສາ ແລະວິເຄາະຕົວຈິງສາມາດສະຫຼຸບໄດ້ແຫຼ່ງທີ່ມາຂອງນໍ້າສີແດງ (ນໍ້າຂີ້ເຫຼັກ), ລະດັບ ເລິກສຸດ ແລະ ຕື້ນສຸດຂອງໜ້າດິນຫາໜ້ານໍ້າ (Depth of water table Maximum and Depth of water table Minimum) ແລະການເພີ່ມຂຶ້ນຫຼຸບລົງຂອງນໍ້າໃຕ້ດິນ ສະນັ້ນບົດໂຄງການຈົບຊັ້ນນີ້ສາມາດໃຊ້ເປັນຂໍ້ ມູນອ້າງອີງໃນການວາງແຜນພັດທະນາຈັດຫານໍ້າໃຕ້ດິນຂຶ້ນມາໃຊ້ໃນເຂດນີ້ ໃນໄລຍະຕໍ່ໄປ ເພື່ອອະນາຄົດຄົນລຸ້ນຕໍ່ໆ ໄປສາ ມາດໄດ້ນໍາໃຊ້ນໍ້າສະອາດ.
ສຶກສາປັດໄຈທີ່ສົ່ງຜົນຕໍ່ການເຕີບໂຕຂອງວິສາຫະກິດຂະຫນາດນ້ອຍ ແລະ ກາງ: ກໍລະນີສຶກສາ ແຂວງສະຫວັນນະເຂດ ແລະ ແຂວງຈຳປາສັກ
ໃນການວິໄຈຄັ້ງນີ້ມີວັດຖຸປະສົງເພື່ອ ສຶກສາປັດໄຈທີ່ມີອິດທິພົນຕໍ່ຜົນການເຕີບໂຕ ຂອງວິສາຫະກິດຂະຫນາດນ້ອຍແລະກາງ (Growth of SMEs)ແລະເພື່ອສ້າງໂມເດລສົມຜົນໂຄງສ້າງຂອງການເຕີບໂຕ (Structural Equation Modeling)ກຸ່ມຕົວຢ່າງທີ່ໃຊ້ໃນການວິໄຈໄດ້ແກ່ຜູ້ປະກອບການວິສາຫະກິດຂະຫນາດນ້ອຍ ແລະກາງໃນແຂວງສະຫວັນນະເຂດແລະແຂວງຈຳປາສັກ ຈຳນວນ300ແຫ່ງເຄື່ອງມືການວິໄຈໄດ້ແກ່ແບບສອບຖາມຊຶ່ງແບ່ງເປັນ5ລະດັບຂອງເກນໃນການວັດ Likert Rating Scaleຕົວປ່ຽນທີ່ໃຊ້ສຳຫລັບການວິໄຈໃນຄັ້ງນີ້ປະກອບດ້ວຍປັດໄຈດ້ານພັນທະມິດ ທາງທຸລະກິດ (Business Alliance)ຄວາມໄດ້ປຽບທາງການແຂ່ງຂັນ (Competitive Advantages)ແລະການເຕີບໂຕຂອງວິສາຫະກິດຂະຫນາດນ້ອຍ ແລະກາງ (Growth ofSMEs)ຜົນການວິໄຈພົບວ່າ ໂດຍພາບລວມປັດໄຈດ້ານພັນທະມິດທາງທຸລະກິດ (Business Alliance)ມີອິດທິພົນທາງກົງ ແລະທາງອ້ອມຕໍ່ຄວາມໄດ້ປຽບທາງການແຂ່ງຂັນ (Competitive Advantages)ແລະການເຕີບໂຕຂອງວິສາຫະກິດຂະຫນາດນ້ອຍແລະກາງຊຶ່ງມີຄ່າສຳປະສິດອິດທິພົນ ເທົ່າກັບ 0.25ສ່ວນປັດໄຈດ້ານຄວາມໄດ້ປຽບທາງການແຂ່ງຂັນ (Competitive Advantages)ມີອິດທິພົນທາງກົງຕໍ່ການເຕີບໂຕຂອງວິສາຫະກິດຂະ ຫນາດນ້ອຍແລະກາງມີຄ່າສຳປະສິດອິດທິພົນເທົ່າກັບ 0.36ການທົດສອບສົມຕິມຸດຕິຖານພົບວ່າ ປັດໄຈດ້ານພັນທະມິດທາງທຸລະກິດ (Business Alliance)ມີອິດທິພົນທາງກົງທາງບວກກັບຄວາມໄດ້ປຽບທາງການແຂ່ງຂັນ (Competitive Advantages)ມີຄວາມສຳຄັນທາງສະຖິຕິໃນລະດັບ p<0.05, t-value=2.52ປັດໄຈດ້ານຄວາມໄດ້ປຽບທາງການແຂ່ງຂັນ (Competitive Advantages)ມີອິດທິພົນຕໍ່ການເຕີບໂຕຂອງວິສາຫະກິດຂະ ຫນາດນ້ອຍແລະກາງ (Growth of SMEs)ມີຄວາມສຳຄັນທາງສະຖິຕິໃນລະດັບ p<0.001,t-value= 3.292, ຜົນການກວດສອບຄວາມສອດຄ້ອງຂອງໂມເດລສົມຜົນໂຄງສ້າງ (Fit Model) ກັບການເຕີບໂຕ (Structural EquationModeling)
ສຶກສາປັດໄຈທີ່ເປັນຜົນກະທົບຕໍ່ການຮຽນຮູ້ຂໍ້ມູນຂ່າວສານເພື່ອນໍາມາຂຽນບົດ ວິທະຍານິພົນ ຂອງນັກສຶກສາ ປະລິນຍາໂທ, ປະລິນຍາເອກ ມະຫາວິທະຍາໄລແຫ່ງຊາດ
ຈຸດປະສົງຂອງການສຶກສາຄັ້ງນີ້ ແມ່ນເພື່ອສຶກສາປັດໄຈທີ່ເປັນຜົນກະທົບຕໍ່ການຮຽນຮູ້ຂໍ້ມູນຂ່າວສານ ເພື່ອນໍາ ມາຂຽນບົດວິທະຍານິພົນ ຂອງນັກສຶກສາປະລິນຍາໂທ ແລະປະລິນຍາເອກມະຫາວິທະຍາໄລ ແຫ່ງຊາດ ໂດຍສຶກສາ ຈາກກຸ່ມຕົວຢ່າງຈໍານວນ 276 ຄົນ, ເຊິ່ງປະກອບມີນັກສຶກສາປະລິນຍາໂທ, ປະລິນຍາເອກ 245 ຄົນ ແລະຄູອາ ຈານຜູ້ຊີ້ນໍາ 29 ຄົນ ຈາກ 9 ຄະນະວິຊາ ແລະ 2 ສະຖາບັນ ໂດຍ ການນໍາໃຊ້ເຄື່ອງມືທີ່ເປັນແບບສອບຖາມ ເພື່ອ ລວບລວມຂໍ້ມູນ. ຜົນການສຶກສາດັ່ງກ່າວໄດ້ສະແດງໃຫ້ເຫັນ ດັ່ງນີ້:
ການເພີ່ມຂຶ້ນຂອງປະຊາກອນ ແລະການຂະຫຍາຍຕົວທາງດ້ານເສດຖະກິດແມ່ນ ສາເຫດຕົ້ນຕໍທີ່ພາໃຫ້ເກີດຂໍ້ຂັດແຍ່ງທີ່ດິນ, ໂດຍສະເພາະແມ່ນ ໃນສະພາບເງື່ອນໄຂທີ່ດິນສາມາດນຳເອົາໄປຄໍ້າປະກັນນຳທະນາຄານ, ບຸກ ຄົນ, ນິຕິບຸກຄົນ ເພື່ອນຳເອົາກ້ອນທຶນມານຳໃຊ້ເຂົ້າໃນກິດຈະກຳການດຳລົງຊີວິດ ຂອງຜູ້ນຳໄປຄໍ້າປະກັນເອງ. ການສຶກສານີ້ແມ່ນສຶກສາເຖິງສາເຫດ ແລະການແກ້ໄຂຂໍ້ຂັດແຍ່ງທາງດ້ານທີ່ດິນ ໂດຍກຳນົດເອົາພື້ນທີ່ຢູ່ເທດສະບານແຂວງວຽງຈັນໂດຍມີວັດຖຸປະສົງ 1). ຊອກຮູ້ສາເຫດທີ່ພາໃຫ້ເກີດຂໍ້ຂັດແຍ່ງທີ່ດິນ, 2). ວິເຄາະວິທີການແກ້ໄຂຂໍ້ຂັດແຍ່ງທີ່ດິນທີ່ໄດ້ຮັບຜົນ ແລະວິເຄາະອຸປະສັກໃນການແກ້ໄຂຂໍ້ຂັດແຍ່ງທີ່ດິນ ແລະ 3). ຊອກຮູ້ຄວາມອາດສາມາດໃນການປະຕິບັດຜົນການແກ້ໄຂຂໍ້ຂັດແຍ່ງທີ່ດິນ. ການຄົ້ນຄວ້າຄັ້ງນີ້ ແມ່ນນຳໃຊ້ວິທີສຳຫຼວດ, ຊຶ່ງຂໍ້ມູນທີ່ໃຊ້ໃນການຄົ້ນ ຄວ້າເປັນຂໍ້ມູນປະຖົມພູມ ທີ່ໄດ້ຈາກການຕອບແບບສອບຖາມຂອງຕົວຢ່າງ ຊຶ່ງເປັນຜູ້ຕາງໜ້າໜ່ວຍໄກ່ເກັ່ຍຂັ້ນບ້ານ 39 ທ່ານ, ພະນັກງານທີ່ດິນ 12 ທ່ານ, ພະນັກງານຊັບສິນຂອງແຂວງ 28 ທ່ານ, ຜູ້ພິພາກສາສານປະຊາຊົນແຂວງ ແລະສານປະຊາຊົນເຂດ 27 ທ່ານ, ພະນັກງານປະຕິບັດຄຳຕັດສິນຂອງສານ 10 ທ່ານ, ວິຊາການກົດໝາຍ 46 ທ່ານ ແລະພະນັກງານທະບຽນສານ 13 ທ່ານ.
ຜົນການຄົ້ນຄວ້າພົບວ່າ, ການຄໍ້າປະກັນທີ່ດິນ ໂດຍການເຮັດໃບມອບກໍາມະສິດໃຫ້ເຈົ້າໜີ້ພ້ອມເປັນສາ ເຫດຕົ້ນຕໍທີ່ພາໃຫ້ເກີດຂໍ້ຂັດແຍ່ງ ໂດຍມີຄ່າສະເລັ່ຍ = 3.71, ແລະຄ່າມັດທະຍະຖານ = 1.189,ກົນໄກການແກ້ໄຂຂໍ້ຂັດແຍ່ງທີ່ດິນທີ່ເກີດຈາກການຄໍ້າປະກັນດ້ວຍທີ່ດິນ ທີ່ດຳເນີນການຢູ່ສານປະຊາຊົນ ແມ່ນໄດ້ຜົນຫຼາຍກວ່າໝູ່ ໂດຍຄ່າສະເລັ່ຍ = 3.56 ແລະຄ່າຜັນປ່ຽນມາດຕະຖານ = 1.547, ໃນຂະນະທີ່ອຸປະສັກໃນການແກ້ໄຂຂໍ້ຂັດແຍ່ງທີ່ດິນທີ່ມີການແຊກແຊງຈາກພາຍນອກເປັນ ອຸປະສັກຫຼາຍກວ່າໝູ່ໂດຍມີຄ່າສະເລັ່ຍ = 3.16 ແລະຄ່າຜັນປ່ຽນມາດ ຕະຖານ = 1.176 ແລະປະເດັນການຕີມູນຄ່າທີ່ດິນບໍ່ຖືກກັບຄວາມເປັນຈິງ ເປັນປັດໄຈສຳຄັນກວ່າໝູ່ທີ່ບໍ່ສາມາດປະຕິບັດຜົນຂອງການແກ້ໄຂຂໍ້ຂັດແຍ່ງທີ່ດິນໄດ້ຊຶ່ງມີຄ່າສະເລັ່ຍ =3.33 ແລະຄ່າຜັນປ່ຽນມາດຕະຖານ = 1.228.
ນັບແຕ່ປີ 1989 ສປປ ລາວ ໄດ້ເປີດປະຕູໃຫ້ມີການລົງທຶນພາຍໃນ ແລະຕ່າງປະເທດ ເຮັດໃຫ້ສະພາບສັງຄົມ-ເສດຖະກິດມີການປ່ຽນແປງຢ່າງໄວວາ. ພ້ອມດຽວກັນ ກໍມີປະກົດການຫຍໍ້ທໍ້ຫລາຍຢ່າງທີ່ເກີດຂຶ້ນເຊັ່ນ: ປະຊາກອນຫລັ່ງໄຫລເຂົ້າຕົວເມືອງ, ຄວາມຕ້ອງການຊັບພະຍາກອນທໍາມະຊາດ ເພື່ອມາບໍລິໂພກມີຫລາຍຂຶ້ນ, ທີ່ດິນມີລາຄາແພງ, ເຮັດທຸລະກິດທີ່ຜິດກົດຫມາຍ, ການເອົາລັດເອົາປຽບກັນໃນສັງຄົມໄດ້ປາກົດຕົວຂຶ້ນຢ່າງຊັດເຈນສິນທໍາຂອງຄົນຖືກບັ່ນທອນລົງ. ບັນຫານີ້ລັດກໍມີແນວທາງສະກັດກັ້ນສິ່ງຫຍໍ້ທໍ້ເຫລົ່ານັ້ນ ແຕ່ແນວໃດກໍຕາມເຫັນວ່າ ບັນຫາທີ່ກ່າວມາຍັງມີທ່າອ່ຽງທີ່ຈະເພີ່ມຂຶ້ນພ້ອມໆ ກັບການຂະຫຍາຍຕົວຂອງສັງຄົມ ຊຶ່ງອາດຈະສົ່ງຜົນສະ ທ້ອນຕໍ່ກັບແຜນພັດທະນາເສດຖະກິດສັງຄົມຂອງລັດ.
ບົດຄວາມອື່ນ ໆ...
- ປັບປຸງກົນໄກການຊົມໃຊ້ໄຟຟ້າເຂົ້າໃນການພັດທະນາຢູ່ ສປປ ລາວ
- ຜົນກະທົບຈາກການປ່ອຍສິນເຊື່ອຂອງທະນາຄານສົ່ງເສີມກະສິກຳສາຂາຄຳມ່ວນຕໍ່ລາຍໄດ້ຈາກຜົນຜະລິດກະສິກຳຂອງຄົວເຮືອນຢູ່ເມືອງໜອງບົກ, ແຂວງຄຳມ່ວນ
- ຜົນກະທົບຈາກການເໜັງຕີງຂອງອັດຕາແລກປ່ຽນຕໍ່ກັບເງິນເຟີ້ໃນ ສປປ ລາວ
- ຜູ້ບໍລິຫານລະດັບກາງ: ບໍລິຫານການປ່ຽນແປງໃນ ສະຖາບັນ ການສຶກ ສາຊັ້ນສູງຂອງລາວ
- ພືດເປັນຢາໃນເຂດອະນຸລັກບ້ານ ທ່າຊ້າງ ເມືອງປາກງື່ມ ນະຄອນຫຼວງວຽງຈັນ
- ມາດຕະການທາງກົດໝາຍເພື່ອແກ້ໄຂຜົນກະທົບຈາກນ້ຳເປື້ອນຂອງໂຮງງານອຸດສາຫະກຳ ສຶກສາກໍລະນີ ໂຮງງານເກືອໂປຕັດ ຢູ່ເມືອງທ່າແຂກ ແລະ ໜອງບົກ ແຂວງ ຄຳມ່ວນ
- ວັດແທກປະລິມານຄາບອນໄດອອກໄຊ (CO2) ຈາກລົມຫາຍໃຈຂອງຄົນດ້ວຍຫຼັກການສະເປັກໂຕຼສະໂກປີການດູດກືນໂດຍໃຊ້ DFB ເລເຊີ
- ອະນຸກົມວິຖານຂອງພືດເຄືອໃນເຂດຖໍ້າກອງລໍ, ເມືອງຄູນຄໍາ ແຂວງຄໍາມ່ວນ
- ຜົນກະທົບຂອງການຮຽນຫຼາຍສາຂາຕໍ່ລາຍຮັບ
- Prediction of Biodiesel Properties by Blending Rule with a Consistent set of Pure Fatty Acid Properties
- A Study on Thai Tourists’ Purchasing Behaviors and Satisfaction towards Local Products in Luang Prabang Province, Lao PDR
- Preliminary Spiked Recovery Test on Multi Residue Analyses of Organochlorine and Organophosphorus Pesticides
- Developing Standards of Vocational Teacher at Bachelor level in Lao PDR
- ການເຊື່ອມໂຍງເຂົ້າກັບສາກົນ ແລະຜົນກະທົບຂອງການເຊື່ອມໂຍງເຂົ້າກັບສາກົນ ທີ່ມີຕໍ່ການບໍລິຫານຊັບພະຍາກອນມະນຸດ ຂອງລັດວິສາຫະກິດໄຟຟ້າລາວ
- ການຍ້າຍຖິ່ນຖານຂອງຊາວໜຸ່ມຈາກຊົນນະບົດເຂົ້າສູ່ຕົວເມືອງ
- ການປັບຄ່າ pH ຂອງດິນ ແລະ ນ້ຳໃນໜອງລ້ຽງປາ ດ້ວຍປູນຂາວ ກໍລະນີສຶກສາ ສູນພັດທະນາ ການລ້ຽງປາ ນ້ຳຊວງ
- ການປັບຕົວຂອງຊາວນາເຂດທົ່ງພຽງວຽງຈັນຕໍ່ກັບໄພແຫ້ງແລ້ງ ແລະໄພນ້ຳຖ້ວມ ກໍລະນີສຶກສາ ບ້ານລາດຄວາຍ ເມືອງໄຊທານີ ນະຄອນຫລວງວຽງຈັນ.
- ການປະເມີນຄຸນນະພາບຂອງອາຫານປຸງສຳເລັດບາງຊະນິດທາງດ້ານຈຸລະຊີບ ໃນຕະຫຼາດວິທະຍາເຂດດົງໂດກ
- ການປະເມີນຄຸນນະພາບນ້ຳທີ່ວິທະຍາເຂດດົງໂດກ, ມະວິທະຍາໄລແຫ່ງຊາດ
- ການພັດທະນາ ແລະ ການອະນຸຮັກວັດທະນະທຳຂອງເດັກໄວຮຸ່ນເມືອງຫຼວງພະບາງກໍລະນີສຶກສາທີ່ບ້ານວິຊຸນ ແລະ ບ້ານຜານົມ